Københavns Politi havde sendt "den store pakke" ud, da der kort før klokken 14 blev slået alarm om en mulig bombe i det centrale København.

I knap en time var trafikken omkring Kongens Nytorv spærret, busserne kørte en anden vej og metroen standsede ikke på grund af bombealarmen.

Imens havde politiet travlt med at undersøge en mistænkelig kasse med røg, stikflammer og røde blink ved Kongens Nytorv. Men bomben var en and.

Kasse med røg var reklame for biograffilm

- Det var et meget, meget uheldigt reklamefremstød for en film, siger vagtfchef Jens Christiansen fra Københavns Politi til DR Nyheder.

Vagtchefen mener, det er en reklame for den amerikanske film Hunger Games. Men ingen havde bedt Københavns Politi om tilladelse eller orienteret dem.

Københavns politi var til stede med stor udrykning, der afventede mens politiet undersgøte pakken. Derudover var bomberydderne på vej, men er nu vendt om.